מתיאס סכונארטס

מתיאס סכונארטס (בהולנדית: Matthias Schoenaerts; נולד ב-8 בדצמבר 1977) הוא שחקן קולנוע בלגי. הופעת הבכורה שלו בקולנוע הייתה בגיל 14 בסרט "Daens", שהיה מועמד לפרס אוסקר לסרט הזר הטוב ביותר. הוא ידוע בעיקר מתפקידיו בדמות פיליפ בסרט "Loft" מ-2008, ג'קי ואנמרסניל בסרט "Bullhead" מ-2011 שהיה מועמד לפרס אוסקר לסרט הזר הטוב ביותר, עלי בסרט "חלודה ועצם" מ-2012 מועמד לפרס באפט"א ולפרס גלובוס הזהב לסרט הזר הטוב ביותר, עליו זכה בפרס סזאר לשחקן המבטיח ביותר, אריק דידס בסרט "המסירה" מ-2014, ברונו פון פאלק בסרט "סוויטה צרפתית", גבריאל אוק בסרט "הרחק מההמון הסואן", והאנס אקסגיל בסרט "הנערה הדנית" (שלושתם מ-2015). סכונארטס זכה לשבחי הביקורת על גילום דמותו של חייל לשעבר הסובל מ-PTSD בסרט "Disorder".

ב-2015 הוענק לסכונארטס תואר אביר מסדר האמנויות והספרות בצרפת.

ביוגרפיה
סכונארטס נולד באנטוורפן שבפלנדריה (האזור הבלגי דובר-ההולנדית), בלגיה. הוא בנם של השחקן ז'וליין סכונארטס (1925–2006), ושל דומיניק ויץ' (1953–2016) שהייתה מעצבת תלבושות, מתרגמת ומורה לצרפתית. לו גם אח-למחצה גדול ממנו שנולד ב-1953, והוא עורך דין במקצועו.

סכונארטס הוא דו-לשוני דובר הולנדית וצרפתית. הוא גם דובר אנגלית שוטפת שלמד מצפייה בסרטים אמריקאיים.

ב-1987 בהיותו בן 9 הופיע בעיבוד בימתי לספר "הנסיך הקטן" מאת אנטואן דה סנט-אכזופרי לצדו של אביו שגם ביים את ההצגה. אמו, דומיניק, עצבה את התלבושות.

בנעוריו החל ליצור גרפיטי בשם העט "Zenith", הוא נסע לניו יורק כדי לשתף פעולה עם קבוצת אמני הגרפיטי מברונקס TATS CRU.

סכונארטס היה כמעט כדורגלן מקצועני, והיה רשום בקבוצת הכדורגל הבלגי Beerschot AC, אבל הוא ויתר על כך כשהיה בן 16. ב-2013 סיפר שהוא אוהד של מועדון הכדורגל הספרדי ברצלונה.

 קריירה 
בבלגיה ובהולנד (1992–2011)
ב-1992 בגיל 13 שיחק סכונארטס לראשונה בקולנוע בתפקיד קטן בסרט הבלגי "Daens" שהיה מועמד לפרס אוסקר לסרט הזר הטוב ביותר. אביו כיכב אף הוא בסרט, אבל הם לא הופיעו בסצנות משותפות.

ב-2003 נכלל שמו של סכונארטס ברשימת "Europe's Shooting Stars" שנערך על ידי European Film Promotion.

אחרי שסיים את לימודיו באקדמיה לאמנות הדרמה באנטוורפן, השתתף סכונארטס בסרטי קולנוע קצרים ובסרטים באורך מלא. ב-2002 כיכב בסרט "Meisje" של דורותי ואן דן ברג. ב-2003 הופיע בסרטו של טום ברמן " לאן שהרוח נושבת". ב-2004 שיחק בסרטים "אלקטרה" בבימויו של רודולף מסטדה, ובסרט המדע בדיוני "A Message from Outer Space" שאותו גם הפיק.

ב-2006 שיחק בתפקיד דניס בסרט "Love Belongs to Everyone" (השם בהולנדית "Dennis van Rita"), והופיע בתפקיד חבר במחתרת ההולנדית בסרט "ספר שחור" בבימויו של פול ורהובן.

ב-2007 כיכב סכונארטס בסרטון של בן ואן ליסהוט "De Muze", ובסרטו של אריק ברויין "Nadine".

ב-2008 גילם את בוב בסרט האימה "Left Bank" (בהולנדית: Linkeroever) של פיטר ואן היס, ושיחק בתפקיד פיליפ בסרט " Loft" של אריק ואן לוי (Looy), שהיה לסרט הפלמי המצליח ביותר בקופות בבלגיה. באותה שנה כיכב סכונארטס במיני-סדרה "The Emperor of Taste" בתפקיד חייל בלגי במלחמת העולם השנייה.

ב-2009 כיכב בסרט "My Queen Karo" של דורותי ואן דן ברג, בו גילם דמות של היפי באמסטרדם של שנות השבעים של המאה העשרים.

ב-2010 שיחק בתפקיד ראשי במותחן "Pulsar" והופיע בתפקיד קמע בסרט "La Meute" של פרנק ריצ'רד.

ב-2011 כיכב סכונארטס בסרטים ההולנדיים " כנופיית אוס", ו-"The President".

פריצת הדרך - "Bullhead" ו"חלודה ועצם" (2011–2013)
ממוזער|מתיאס סכונארטס (מימין) לצדם של מריון קוטיאר, ארמנד ורדור, וז'אק אודיאר בפרימיירה של הסרט "חלודה ועצם" בפסטיבל הקולנוע בקאן בשנת 2012
ב-2011 שיחק סכונארטס בתפקיד הראשי בסרט "Bullhead" בבימויו של מייקל ר. רוסקם שהיה מועמד לפרס אוסקר לסרט הזר הטוב ביותר. על הופעתו בסרט זכה בפרס FIPRESCI לשחקן הטוב ביותר בפסטיבל הסרטים הבינלאומי של פאלם ספרינגס שנערך בינואר 2012. השופטים שיבחו את משחקו. עוד הוא זכה בפרס מגריט לשחקן הטוב ביותר.
וז'אק אודיאר בפרימיירה של הסרט "חלודה ועצם" בפסטיבל הקולנוע בקאן בשנת 2012.

ב-2012 כיכב סכונארטס בסרט "חלודה ועצם" (De rouille et d'os) לצדה של מריון קוטיאר. הקרנת הבכורה של הסרט הייתה בפסטיבל הקולנוע בקאן בשנת 2012 וזכה להצלחה הן בביקורת והן בקופות. ב-22 בפברואר 2013 זכה סכונארטס בפרס סזאר לשחקן המבטיח ביותר על משחקו בסרט "חלודה ועצם".

סכונארטס ביים וכיכב בסרט הקצר הבלגי "Death of a Shadow" (בהולנדית Dood van een Schaduw) בבימויו של טום ואן אוורמט. ב-10 בינואר 2013 היה הסרט מועמד לפרס אוסקר לסרט הקצר הלייב-אקשן הטוב ביותר.

ב-2013 היה הקריין של הגרסה הבלגית הולנדית של סרט הטבע "Chimpanzee" של אולפני Disneynature.

קריירה בינלאומית
ממוזער|מתיאס סכונארטס (מימין) עם פרס הסזאר בו זכה ב-2013
ב-2014 הופיע סכונארטס לצדם של קלייב אוון, בילי קרודופ ומריון קוטיאר בסרט המתח "קשרי דם" בו גילם את אנתוני סקרפו. הקרנת הבכורה של הסרט הייתה בפסטיבל הקולנוע בקאן בשנת 2013.

סכונארטס גילם את אריק דידס בסרט "המסירה", סרטו השני עם מייקל ר. רוסקם, בו כיכב לצדם של טום הארדי, נומי ראפאס וג'יימס גנדולפיני.

באביב / קיץ 2014 היה סכונארטס הפנים של בית האופנה הצרפתי לואי ויטון.

ב-2015 הופיע סכונארטס בשבעה סרטים: "The Loft", עיבוד אמריקאי לסרט הבלגי "Loft" בו גילם את אותה דמות, והיה הסרט דובר אנגלית הראשון שלו; "סוויטה צרפתית" של סול דיב בו שיחק בתפקיד חייל גרמני בשם ברונו פון פאלק לצדן של מישל ויליאמס וקריסטין סקוט-תומאס; "הרחק מההמון הסואן" בבימויו של תומאס וינטרברג, בתפקיד גבריאל אוק, אחד ממושאי האהבה של בת שבע אברדין (קארי מאליגן); "כאוס בגני ורסאי", דרמה תקופתית של אלן ריקמן, בו גילם את דמותו של אנדרה לה נוטר אדריכל נוף צרפתי, לצדה של קייט וינסלט.

עוד כיכב סכונארטס במותחן הצרפתי של אליס וינוקור "Disorder" בדמות חייל לשעבר הסובל מהפרעת דחק פוסט-טראומטית, וזכה לשבחים רבים על הופעתו. הוא גילם את פול במותחן האירוטי "A Bigger Splash" של לוקה גואדאנינו, לצדם של טילדה סווינטון, רייף פיינס ודקוטה ג'ונסון. בסרט "הנערה הדנית" בבימויו של טום הופר שיחק בתפקיד סוחר האמנות הנס אקסגיל. שני הסרטים הוקרנו בהקרנות בכורה בפסטיבל הסרטים של ונציה ב-2015 והשתתפו בתחרות.

ב-18 בפברואר 2021 נמסר שסכונארטס יגלם את הדמות הראשית של ג'נגו בסדרת טלוויזיה בריטית-צרפתית בת 10 פרקים, המבוססת באופן רופף על מערבון הספגטי משנת 1966 שביים סרג'ו קורבוצ'י, ונושא את שם הדמות. בסדרה זו, שמונה שנים אחרי שמשפחתו נרצחה, יוצא ג'נגו לחפש את בתו, מתוך אמונה שהיא שרדה את הטבח, ומוצא אותה בעיר "ניו באבילון" (בעברית: "בבל החדשה"), המאוכלסת בתושבים מקבוצות דחויות.

באוקטובר 2022 פורסם כי סכונארטס לוהק למיני סדרה של HBO, "The Palace" לצד קייט וינסלט.

 חיים אישיים 
ב-28 ביולי 2015 הוענק לסכונארטס תואר אביר מסדר האמנויות והספרות בצרפת. התואר מוענק על ידי משרד התרבות בצרפת לאישים ש"התבלטו ביצירה בתחום האמנות או הספרות בתרומתם ובהשפעתם על האמנות והספרות בצרפת ובעולם".

פילמוגרפיה
קולנוע
 שנה סרט תפקיד הערות 1992Daens  ואנס שוליירס 2002Meisje  אוסקר 2003 Any Way the Wind Blows צ'וקי 2004 Ellektra די.ג'יי קוסמונאוט X 2006Dennis van Rita דניס ספר שחור ג'ופ 2007 The Muse ג'ון Nadine קורני 2008Linkeroever בוב Loft  פיליפ וילמס 2009My Queen Karo ראבן 2010La meute גותי מזויףPulsar  סמואל ורביסט 2011ראש שור ג'קי ואנמרסנילThe President בויקו De Bende van Oss 2012 חלודה ועצם עליפרס סזאר לשחקן המבטיח ביותר מועמד פרס לומייר לשחקן הטוב ביותר 2013שימפנזה קריינות סרט דוקומנטרי קשרי דם אנתוני סקרפו 2014 המסירה אריק דידס כאוס בגני ורסאי אנדרה לה נוטר הדירה פיליפ ויליאמס2015 סוויטה צרפתית ברונו פון פאלק הרחק מההמון הסואן גבריאל אוקDisorder וינסנט הנערה הדנית הנס אקסג'ילגלים גבוהים פול דה סמדט 2017איש ואישה בלילה ג'יןהשודד ונהגת המרוצים ג'ינו "ג'יג'י" וניורביק2018 דרור אדום וניה אגורוב גיבורים במצולות מיכאיל אוורין אויבים קרובים מנואל2019המוסטנגרומן קולמןגם מפיק שותף
מועמד פרס אינדפנדנט ספיריט לשחקן הטוב ביותר (אנ') (2019) חיים נסתרים קפטן הרדר המכבסה מיווד 2020 משמר האלמוות בוק / סבסטיאן לה ליברהBrothers by Blood פיטר פלוד2022 אמסטרדםהבלש לם גרטווילר2025משמר האלמוות 2בוק / סבסטיאן לה ליברה TBAThe Way of the Wind פטרוסRuinהקפטן

טלוויזיה
 שנה סדרה תפקיד הערות 2001 Flikken ג'נס גוסנס פרק: "Corrupt" 2002 Stille waters רשרשר פרק: "#1.8"2008 - 2009 De smaak van De Keyser אלפרד לנארטס תפקיד ראשי; 8 פרקים 2009 Los zand וינסנט ונדווגתפקיד ראשי; 13 פרקים2021Lockdownיורגןפרק: "Zuur"2023 ג'נגו (אנ') ג'נגותפקיד ראשי; 10 פרקים2024המשטר (אנ')הרברט זובאקמיני-סדרה

פרסים ומועמדויות
פרסי סזאר, צרפת
 שנה  פרס  קטגוריה  סרט  תוצאה 2013  פרס סזאר  השחקן המבטיח ביותר  חלודה ועצם  

פרסי מגריט, בלגיה
 שנה  פרס  קטגוריה  סרט  תוצאה 2012  פרס מגריט  השחקן הטוב ביותר  Bullhead   2013  השחקן הטוב ביותר  חלודה ועצם  

פרסי סרטי פלנדריה, בלגיה
 שנה  פרס  קטגוריה  סרט  תוצאה 2011  אנסור  השחקן הטוב ביותר  Bullhead  

פסטיבל הסרטים אוסטנד, בלגיה
 שנה  פרס  קטגוריה  תוצאה 2015  אנסור  הישג יוצא דופן  

פרסי לומייר, צרפת
 שנה  פרס  קטגוריה  סרט  תוצאה 2013  פרס לומייר  השחקן הטוב ביותר  חלודה ועצם  

פרסי גלובוס הקריסטל, צרפת
 שנה  פרס  קטגוריה  סרט  תוצאה 2013  פרס גלובוס הקריסטל  השחקן הטוב ביותר  חלודה ועצם  

פרסי Étoiles d'Or, צרפת
 שנה  פרס  קטגוריה  סרט  תוצאה 2013  Étoiles d'Or  השחקן החדש הטוב ביותר  חלודה ועצם  

Prix Patrick Dewaere
 שנה  פרס  תוצאה 2013  Prix Patrick Dewaere   2016  

פסטיבלי סרטים
 שנה  פרס  קטגוריה  סרט  תוצאה 2003  פסטיבל הסרטים הבינלאומי בברלין  כוכב עולה    2009  פסטיבל הטלוויזיה של מונטה קרלו  נימפת הזהב לשחקן מצטיין בסדרת דרמה De smaak van De Keyser   2011  פרסי מכון הסרטים האמריקאי  פרס המבקרים לשחקן הטוב ביותר  Bullhead   2011  פסטיבל הסרטים Les Arcs European  השחקן הטוב ביותר  Bullhead   2011  פסטיבל הסרטים הבינלאומי   השחקן הטוב ביותר  Bullhead   2011  פסטיבל Saint-Jean-de-Luz  השחקן הטוב ביותר  Bullhead   2011  פסטיבל הסרטים הבינלאומי של פאלם ספרינגס  פרס FIPRESCI לשחקן הטוב ביותר  Bullhead   2012  פסטיבל הסרטים הבינלאומי של ואיאדוליד  השחקן הטוב ביותר  חלודה ועצם   2015  פסטיבל הסרטים הבינלאומי קפרי-הוליווד  תגלית השנה  הנערה הדנית 

פרסי מבקרי קולנוע
 שנה  פרס  קטגוריה  סרט  תוצאה 2012  חוג מבקרי הקולנוע של דבלין  השחקן הטוב ביותר  חלודה ועצם   2013  CinEuphoria Awards	 השחקן הבינלאומי הטוב ביותר  Bullhead   2013  CinEuphoria Awards	 השחקן הבינלאומי הטוב ביותר  חלודה ועצם   2013  International Cinephile Society Awards  השחקן הטוב ביותר  Bullhead  

אחרים
 שנה  פרס  קטגוריה  תוצאה 2016  Elle Style Awards  שחקן השנה  

קישורים חיצוניים

 מתיאס סכונארטס באתר TCM Movie Database
  מתיאס סכונארטס באתר TVGuide.com

הערות שוליים

קטגוריה:שחקני קולנוע וטלוויזיה בלגים
קטגוריה:שחקנים ילדים
קטגוריה:אמני גרפיטי
קטגוריה:זוכי פרס סזאר
קטגוריה:מעוטרי מסדר האמנויות והספרות
קטגוריה:בלגים שנולדו ב-1977